Përvjetori i Betejës së Kosovës, thirrje pro Rusisë gjatë festimeve
Patriarku i Kishës Ortodokse serbe Porfirije tha se Kosova është vend i shenjtë për serbët dhe bëri thirrje për paqe e dashuri me shqiptarët.
Grupe pjesëtarësh të komunitetit serb morën pjesë të martën në manifestimet në Gazimestan afër Prishtinës, me rastin e 633 vjetorit të Betejës së Kosovës. Përgjatë manifestimeve banorët serbët bën thirrje në mbështetje të Rusisë dhe kundër pavarësisë së Kosovës, ndërsa përfaqësuesit e Kishës Ortodokse Serbe bënë thirrje për paqe në mes serbëve dhe shqiptarëve. Me thirrjet në mbështetje të Rusisë dhe kundër pavarësisë së Kosovës, grupe pjesëtarësh të komunitetit serb u mblodhën në Gazimestan afër Prishtinës për të kremtuar Vidovdanin siç e quajnë serbët ditën e Shën Vitos, përkatësisht 633 vjetorin e Betejës së Kosovës. Policia e Kosovës që kujdesej për sigurinë nuk lejoi që pjesëmarrësit të mbanin mbishkrime nxitëse. Më 28 qershor të vitit 1389 ushtritë e Ballkanit u mundën në betejë me ushtrinë e Perandorisë Osmane me çka filloi edhe sundimi 500 vjeçar osman në Evropën Juglindore. Serbët e kremtojnë këtë si ditë të fitores së tyre shpirtërore dhe dëshmi të pranisë së tyre në Kosovë. Patriarku i Kishës Ortodokse serbe Porfirije tha në liturgjinë e mbajtur në Manastirin e Graçanicës se Kosova është vend i shenjtë për serbët ndërsa bëri thirrje, siç tha për paqe dhe dashuri me shqiptarët. tha ai. Në vitin 1989 në përvjetorin e betejës së Kosovës ish presidenti i atëheshëm serb Sllobodan Millosheviç shpalli siç thuhej bashkimin e Serbisë me rrënimin e autonomisë së Kosovës dhe paralajmëroi luftërat e përgjakshme që çuan në shkatërrimin e ish federatës jugosllave. Tridhjetë e tri vjet pas asaj dite Kosova ka hyrë në vitin e 15 të pavarësisë së saj të njohur nga më shumë se 100 vende të botës, përfshirë Shtetet e Bashkuara dhe vendet më të fuqishme të Bashkimit Evropian. Pavarësia e saj kundërshtohet nga Serbia e cila mbështetet në përkrahjen ruse. Çështja e Kosovës radhitet në mesin e arsyeve që Beogradi nuk u është bashkuar sanksioneve perëndimore kundër Moskës për shkak të agresionit të saj në Ukrainë. Kosova dhe Serbia janë përfshirë në bisedime për më shumë se njëmbëdhjetë vjet për normalizimin e marrëdhënieve ndërmjet tyre, që është kusht për integrimet evropiane, por ende pa ndonjë përparim të dukshëm.